《三衢教授陈德召宠贶新篇兼辱寄惠古史赋三小诗为谢 其一》
宋代·孙觌

伐树已扫迹，种花今问津。一筇随卧起，四壁空无邻。

有怀平生游，老手妙斲轮。去搴柯山秀，尽作泮水芹。

裁诗问无恙，寄此岭头云。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。